- Ionel Ganea, ironie uluitoare la adresa lui Gigi Becali după Rapid – FCSB 4-0
- Ce a spus despre patronul vicecampioanei
Ionel Ganea a lansat o ironie uluitoare la adresa lui Gigi Becali după Rapid – FCSB 4-0. Fostul internațional a vorbit despre partida din ultima etapă a sezonului regular și a lansat o "înțepărtură" la adresa patronului echipei roș-albastre.
Rapid a făcut-o praf pe FCSB în derby-ul care a "rupt" Arena Națională. Victoria giuleștenilor a putut fi urmărită în format LIVE TEXT pe AS.ro.
Ionel Ganea, ironie uluitoare la adresa lui Gigi Becali după Rapid – FCSB 4-0
Fostul internațional este de părere că Bergodi a gândit excelent partida cu FCSB-ul lui Charalambous. Ionel Ganea a spus că tactica italianului a fost peste cea a lui "Guardiola din Pipera", aluzie la faptul că Gigi Becali se implică activ în alcătuirea echipei. Totodată, Ionel Ganea a vorbit și despre "aroganța" patronului de la FCSB.
De asemenea, Ganea a spus că FCSB nu a avut nicio șansă în fața giuleștenilor și că jucătorii echipeilui Cristiano Bergodi au dat dovadă de o disciplină de senzație.
"Bergodi a gândit perfect meciul, l-a surclasat pe Guardiola din Pipera. A baricadat centrul cu Oaidă și Hromada, care i-au blocat pe Olaru, pe Șut, dar și eventualele incursiuni ale lui Florinel Coman sau Băluță.
FCSB n-a avut nicio șansă, nicio ocazie cu adevărat mare. Iar pe flancuri la fel, Coman a fost și el blocat de Braun, un jucător puternic, iar dincolo, copilul acela, Bădescu, a dovedit încă o dată că poate face față oricui.
Eu am o vorbă. Rezultatul muncii este disciplina. Iar Bergodi a adus Rapidului exact asta. În istoria sa, echipa din Giulești a suferit de inconstanță la acest capitol. Dar nu și acum.
Acesta este decontul la aroganță. Dan Șucu a avut dreptate când a vorbit despre asta. Nu poți să faci așa, să îi tratezi pe toți cu superioritate, de sus. Unde sunt acum artificiile?! Chiar sunt curios. Așteaptă, să se termine campionatul, nu fi așa arogant. Mai ales că Gigi Becali e și un creștin evlavios", a spus Ionel Ganea, la gsp.ro.
Gigi Becali, replică uluitoare după atacul lui Dan Șucu
Gigi Becali a venit cu o replică uluitoare după atacul lui Dan Șucu. Patronul de la FCSB nu s-a abținut și a vorbit despre înțepăturile patronului de la Rapid.
"A fost extraordinar de bine. A făcut Dumnezeu ca să mă îndrepte pentru mândrie, pentru trufie. Băi, dai artificii? Stai că-ți dau să vezi ce înseamnă! (n.r. – despre declarația lui Dan Șucu) Are dreptate perfectă!
Nu mai stau să mă laud, să mă mândresc, artificii și trufie, ca Dumnezeu îmi dă să mănânc o bătaie de mă învăț minte! (n.r. – Nu mai scoateți Maybach-ul?) Nici Maybach, nimic, la revedere!", a spus Gigi Becali, potrivit sport.ro.